Bugun Toshkentga Bangladesh delegatsiyasi tashrif buyuradi

Bugun, 8-aprel kuni Toshkent shahriga Bangladesh respublikasi Tashqi ishlar davlat vaziri Shahriyar Alam boshchiligidagi delegatsiya keladi, deb xabar beradi TIV matbuot xizmati.

Tashrif davomida O‘zbekiston Oliy Majlisi Qonunchilik palatasi, Tashqi ishlar vazirligida uchrashuv va muzokaralar o‘tkazish, Samarqand va Buxoro viloyatlarida bo‘lish rejalashtirilgan.
Tarkibida milliy biznes vakillari bo‘lgan Bangladesh delegatsiyasi O‘zbekiston Savdo-sanoat palatasi bilan birgalikda tashkil etilayotgan ikki davlat ishbilarmon doiralari seminarida ishtirok etadi.